รัฐบาลไทย-ข่าวทำเนียบรัฐบาล-คปภ. บูรณาการร่วมกับสำนักงานตำรวจแห่งชาติ และภาคธุรกิจประกันภัย นำ Application ระบบแจ้งเคลมประกันภัยรถยนต์ นำร่องช่วยลดปัญหาจราจรบนท้องถนนตามนโยบายนายกรัฐมนตรี
วันศุกร์ที่ 22 กุมภาพันธ์ 2562
คปภ. บูรณาการร่วมกับสํานักงานตํารวจแห่งชาติ และภาคธุรกิจประกันภัย นํา Application ระบบแจ้งเคลมประกันภัยรถยนต์ นําร่องช่วยลดปัญหาจราจรบนท้องถนนตามนโยบายนายกรัฐมนตรี
สํานักงาน คปภ. ได้เดินหน้าพัฒนา Application เพื่ออํานวยความสะดวกให้ประชาชนผู้เอาประกันภัยรถยนต์ใช้ในการแจ้งเคลม ขณะเดียวกันก็จะเป็น Application กลางซึ่งบริษัทประกันภัยทุกแห่งสามารถใช้ได้
ดร.สุทธิพล ทวีชัยการ เลขาธิการคณะกรรมการกํากับและส่งเสริมการประกอบธุรกิจประกันภัย (คปภ.) เปิดเผยว่า ปี 2562 สํานักงาน คปภ. ได้ประกาศทิศทางนโยบายการกํากับดูแลอุตสาหกรรมประกันภัย เพื่อสร้างความเชื่อมั่นให้กับประชาชน ด้วยการพัฒนาศักยภาพอุตสาหกรรมประกันภัยให้มีมาตรฐาน ก้าวทันต่อการเปลี่ยนแปลงของเทคโนโลยี โดยส่งเสริมให้มีการนํานวัตกรรมเทคโนโลยีมาใช้เพื่อสร้างความเข้มแข็งให้กับอุตสาหกรรมประกันภัยและส่งเสริมการนํานวัตกรรมเทคโนโลยีด้านประกันภัยมาใช้เป็นเครื่องมือในการกํากับ ส่งเสริม และคุ้มครองสิทธิประโยชน์ด้านการประกันภัยอย่างจริงจัง เพื่อให้เกิดเป็นรูปธรรมอย่างต่อเนื่อง
โดย สํานักงาน คปภ. ได้เดินหน้าพัฒนา Application เพื่ออํานวยความสะดวกให้ประชาชนผู้เอาประกันภัยรถยนต์ใช้ในการแจ้งเคลม ขณะเดียวกันก็จะเป็น Application กลางซึ่งบริษัทประกันภัยทุกแห่งสามารถใช้ได้ทั้งนี้ได้รับความร่วมมือจากคุณกิตตินันท์ อนุพันธ์ startup ผู้เชี่ยวชาญการพัฒนา Application มาช่วยออกแบบระบบให้ ต่อมาเมื่อวันที่ 20 กุมภาพันธ์ 2562 เลขาธิการ คปภ. พร้อมทีมงาน Center of InsurTech, Thailand : CIT ของสํานักงาน คปภ. ร่วมกับผู้แทนจากสํานักงานตํารวจแห่งชาติ ได้เข้าเยี่ยมชมและดูการปฏิบัติงานของ บริษัท เอนนี่แวร์ ทู โก จํากัด (ผู้พัฒนา Application : Claim Di) โดยได้รับการต้อนรับจาก คุณกิตตินันท์ อนุพันธ์ ประธานกรรมการบริษัทฯ ซึ่งได้บรรยายสรุปการดําเนินงานของบริษัท และให้รายละเอียดเกี่ยวกับ Application แจ้งเคลมที่ได้พัฒนาให้ คปภ.
ล่าสุดเมื่อวันที่ 21 กุมภาพันธ์ 2562 สํานักงาน คปภ. ได้เชิญคุณกิตตินันท์ อนุพันธ์ มานําเสนอกระบวนการทํางานของ Application ที่ใช้ในการแจ้งเคลมประกันภัยรถยนต์ดังกล่าว โดยได้ประชุมร่วมกับหน่วยงานที่เกี่ยวข้อง ได้แก่ ผู้บริหารของ สํานักงาน คปภ. ผู้แทนจากสมาคมประกันวินาศภัยไทย ผู้แทนสํานักงานตํารวจแห่งชาติ ประกอบด้วย พลตํารวจโทปิยะ ต๊ะวิชัย รองผู้บัญชาการตํารวจตระเวนชายแดน พลตํารวจตรี จิรสันต์ แก้วแสงเอก รองผู้บัญชาการตํารวจนครบาล และพันตํารวจโท เศรษฐหาญ เศรษฐภากรณ์ สารวัตรอํานวยการกองกํากับการศูนย์รวมข่าวกองบังคับการสายตรวจและปฏิบัติการพิเศษ เพื่อระดมความคิดเห็นและรับฟังข้อเสนอแนะ เพื่อจะนําไปปรับปรุง Application ดังกล่าวให้มีความสมบูรณ์ยิ่งขึ้นและเพื่อให้ระบบเทคโนโลยีประกันภัยเข้ามาช่วยลดปัญหาการจราจรบนถนน ตลอดจนช่วยคุ้มครองสิทธิประโยชน์ของผู้บริโภคด้านการประกันภัย ทั้งยังเป็นการต่อยอดโครงการ “รถชนแล้ว ถ่ายรูปไว้ แยกได้ ไม่ต้องรอ” เพื่อให้เกิดประสิทธิภาพยิ่งขึ้น
ทั้งนี้ Application กลาง ซึ่งทาง คปภ. พัฒนาขึ้นนี้จะเป็น Application กลางที่บริษัทประกันภัยทุกแห่ง รวมถึงเจ้าหน้าที่ตํารวจ และประชาชนสามารถใช้ร่วมกันได้ โดยที่ไม่ได้กระทบถึงระบบของบริษัทประกันภัยบางแห่งที่มีอยู่แล้ว แต่จะเป็น Application เสริมเพื่อช่วยเชื่อมกับระบบการแจ้งเคลมของบริษัทประกันภัย กับ Application ‘Police I lert u’ ของสํานักงานตํารวจแห่งชาติที่มีอยู่เดิม ซึ่งจะมีการเพิ่มฟังชั่นให้สามารถแจ้งบริษัทประกันภัยได้ด้วย สําหรับเป้าหมายการพัฒนา Application ในการแจ้งเคลมประกันภัยรถยนต์ในครั้งนี้ นับเป็นโครงการนําร่องที่นํา Application ด้านการประกันภัยมาช่วยตอบสนองนโยบายของพลเอกประยุทธ จันทร์โอชา นายกรัฐมนตรี ที่ต้องการให้มีมาตรการช่วยแก้ไขปัญหาจราจรในกรุงเทพและปริมณฑลอันเนื่องมาจากอุบัติเหตุบนท้องถนน และยังเป็นการเพิ่มความสะดวกสบายให้แก่ประชาชนที่ประสบอุบัติเหตุสามารถแจ้งข้อมูลการเกิดอุบัติเหตุให้กับบริษัทประกันภัยและตํารวจจราจรได้ในคราวเดียวกัน นอกจากนี้ในอนาคตยังสามารถช่วยลดค่าใช้จ่ายด้านการสํารวจภัยของบริษัทประกันภัยลงได้ ในการนี้ทุกฝ่ายที่มาร่วมประชุมแสดงความคิดเห็นในวันนี้มีความเห็นสอดคล้องกันว่า Application ดังกล่าวจะเป็นประโยชน์อย่างยิ่งต่อประชาชนในวงกว้าง ซึ่งหลังจากนี้จะมีการตั้งทีมงานเพื่อพิจารณารายละเอียดความสมบูรณ์ของการใช้งาน Application รวมถึงออกคําสั่งหรือระเบียบ ตลอดจนแนวปฏิบัติในการใช้งาน Application ให้เกิดประโยชน์และประสิทธิภาพต่อไป ทั้งนี้ จะมีงานเปิดตัวก่อนให้ประชาชนทั่วไปสามารถดาวน์โหลดใช้งานได้ เพื่อจะได้เป็นของขวัญให้กับประชาชนในช่วงเทศกาลสงกรานต์ ปี 2562 นี้” เลขาธิการ คปภ. กล่าวในตอนท้าย